Magdalena Hasenkamper

Vekseler
Politiker
Fyrstinne av Westen-Felder

**Magdalena Hasenkamper** (født **Ferrer**) var en jipp-tusarsk bastard som opererte som fyrstinne av Westen-Felder og dame av Hasenkamp gjennom sitt andre ekteskap med Heinrich Hasenkamper. Hun var først gift med vekseleren Paul Vanderhof, som hun fikk tre barn med, og fikk senere åtte nye som ble en del av Hasenkamper-familien.

Magdalena ble en kjent skikkelse i samfunnet gjennom sin første mann, som bedrev en vekseler-virksomhet i Darukus: hun ledet veldedighetsarbeid for forlatte barn, og meldte seg inn i Enkekorpset for å hjelpe forlatte kvinner og barn etter invasjonen av Praxerriket; her steg hun i gradene til å bli formann i Enkekropset Sør-Jipsir. Etter hennes første manns død, opererte hun som vekseler i hans sted. Sammen med hans stab og nettverk fra det falne Praxerriket, opparbeidet hun seg en formue mulig å utkonkurrere visekongen: dette ga henne en posisjon få jipske kvinner hadde. Offentlig sa hun at hun gikk utfor kjønnsrollene for sin sønn, men i realiteten støttet hun det veldedige arbeidet i Enkekorpset og sin egen stilling for ikke å havne i rennesteinen igjen. En anselig sum tok hun likevel også i egen lomme for å sikre seg en framtid.

Hennes hopp på den sosiale rangstigen fanget interessen til friherren av Hasenkamp, Heinrich. Mannen hadde kontakter, og Hasenkamp var administrasjonssenteret for Westen-Felder. Da han anmodet om hennes hånd, så Magdalena muligheten for et økonomisk partnerskap. Hun hadde kontakter overalt i det voksende imperiets kystbyer, men hun ville stille enda sterkere om hun hadde Heinrichs støtte bak seg – han ønsket også å få en andel av hennes handelsvirksomhet, og det ville bli en vinn-vinn-situasjon. De giftet seg, og ble noen år ut i ekteskapet varslet om døden til Heinrichs grandonkel. Han var fyrsten av Westen-Felder, og døde uten arvinger: han hadde pekt ut Heinrich som hans etterkommer, og Magdalena ble med det fyrstinne av Westen-Felder. Fra sitt andre ekteskap med Heinrich fikk hun åtte barn, og la med det grunnlaget for Hasenkamper-dynastiet.

## Ettermæle

Magdalena var en kompleks karakter: hun glemte aldri hvor hun kom fra og ønsket å hjelpe mennesker i nød så lenge hun hadde makten og posisjonen til det.

Ettersom hennes mann døde år før henne, opererte hun som matriarkat for Hasenkamper-familien, men lå i konstant konflikt med sønnen Ferdinand – som ønsket mer innflytelse og selvstyre fra moren, da hun opererte som fungerende overhode av Westen-Felder i alt annet navn. Hun holdt makten nært nettopp for å hjelpe de svake, men også for å holde opp en spredt familie som hadde stor innflytelse: hun ønsket ikke at alt skulle falle sammen etter hennes død.

Det var likevel denne trangen til å holde makten og den eskalerende politikken i livet hennes som førte til at hun nedprioriterte kvinner og barn som hadde mistet så mye og trengte hennes hjelp. Hun ga fremdeles økonomiske midler til Enkekorpset fram til sin død, men gjorde heller ikke mer enn det – og pengene til dem reduserte mer og mer med årenes løp. Hun disponerte likevel hva penge skulle brukes til i Süden-Felder, da hun holdt nidkjært på sin posisjon som formann. Dette førte til at levestandarden til personene som ble hjulpet av Enkekorpset Sør-Jipsir ble verre enn dem som ble hjulpet i Jipsirs fire andre fyrstedømmer, selv om det var bedre enn ingen hjelp i det hele tatt.

Magdalena sviktet også i rollen som mor, og behandlet sine barn som politiske brikker. Hun skal ettersigende bare satt mest pris på sine sønner Eugen og Immanuel, mens hun hadde et nøytralt forhold til sine andre sønner og døtre – foruten Suzanne som hun hatet. Hennes forhold til Suzanne gjør henne også kontroversiell: hun foraktet Suzannes transvestittiske livsstil og homoseksualitet. Selv om det før invasjonen av Praxerriket var en mer åpen tilnærming til likekjønnet kjærlighet, var dette likevel oftere unntakstilfellene enn normen. Da Suzanne derfor rømte hjemmefra, opprettholdt Magdalena en fasade av hvor lei seg hun var når hun i realiteten var lettet.

Magdalena var en hardtarbeidende kvinne som nektet å la seg stoppe av samfunnskontruksjoner satt opp av det patriarkatiske systemet som gjennomsyrte Mortøyene. Hun nådde høyder og fikk makt som vanligvis var utfor kvinners rekkevidde.

## Trivia

1. *Magdalena* er den latinske formen av *Magdalene*, som kommer av tittelen "av Magdala".
2. *Hasenkamper* er adaptert av de tyske ordene *hosen* "bukse, hose" eller "beinklær" og *kampf* "kamp, strid" med *er* som skal indikere at personen kommer fra byen Hasenkamp på Jipsir.
3. *Ferrer* kommer fra et katalansk etternavn brukt for en grovsmed.